**Αθήνα: 15.7.2014**

**Αρ.Πρωτ.:2607**

**ΘΕΜΑ : Απάντηση σε ερωτήματα σχετικά με τον διαγωνισμό «ΣΥΝΤΗΡΗΣΗ ΚΑΙ ΥΠΟΣΤΗΡΙΞΗ ΤΗΣ ΛΕΙΤΟΥΡΓΙΑΣ ΤΟΥ ΚΤΗΡΙΟΥ ΤΗΣ Ε.Σ.Α.μεΑ» αριθ. πρωτ. 2430/18.06.2014**

**Ερώτημα 1ο:**

*- στη σελίδα 23, στο άρθρο 5, στην πέμπτη παράγραφο αναφέρεται ότι «Προσφορές με έκπτωση μεγαλύτερη του 10% του προϋπολογισμού δεν γίνονται αποδεκτές σύμφωνα με το άρθρο 55 της οδηγίας 2004/18/ΕΚ.»*

*- στη σελίδα 27, στο άρθρο 6.2.1., στη σημείωση αναφέρεται ότι «Εκπτώσεις άνω του 15% σύμφωνα με το άρθρο 55 της οδηγίας 2004/18/ΕΚ., μπορεί να κριθούν ασυνήθιστα χαμηλές σε σχέση με το αντικείμενό τους και θα ζητηθούν γραπτώς διευκρινίσεις. Εάν οι διευκρινίσεις κριθούν μη επαρκείς η αναθέτουσα αρχή επιφυλάσσεται  να απορρίψει την προσφορά.»*

*Παρακαλώ πολύ να διευκρινισθεί ποια από τις παραπάνω προτάσεις ισχύουν.*

**Απάντηση:**

Εκ παραδρομής στο άρθρο 5 της σελίδας 23 το ποσοστό έκπτωσης αναφέρεται 10%, ενώ το ορθό είναι: **«Εκπτώσεις άνω του 15% σύμφωνα με το άρθρο 55 της οδηγίας 2004/18/ΕΚ., μπορεί να κριθούν ασυνήθιστα χαμηλές σε σχέση με το αντικείμενό τους και θα ζητηθούν γραπτώς διευκρινίσεις. Εάν οι διευκρινίσεις κριθούν μη επαρκείς η αναθέτουσα αρχή επιφυλάσσεται  να απορρίψει την προσφορά.»**

**Ερώτημα 2ο:**

*Στη διακήρυξη με αρ. 2430/18.06.2014 αναγράφεται (σελ. 12):*

*«Όλα τα ανωτέρω πιστοποιητικά ή έγγραφα πρέπει να υποβάλλονται σε πρωτότυπα ή σε επικυρωμένα αντίγραφα.» .*

*Σύμφωνα με το Νόμο 4250/2014 δεν υπάρχει πλέον τέτοια υποχρέωση κατά το στάδιο της διαγωνιστικής διαδικασίας. Συγκεκριμένα, σύμφωνα με τη συνημμένη εγκύκλιο:*

*«Με το άρθρο 1 του ως άνω νόμου* ***καταργείται, εφεξής, η υποχρέωση***

***υποβολής πρωτοτύπων ή επικυρωμένων αντιγράφων των εγγράφων που***

***έχουν εκδοθεί από τις δημόσιες υπηρεσίες και τους φορείς που υπάγονται***

***στη συγκεκριμένη ρύθμιση και πλέον το Δημόσιο υποχρεούται να***

***αποδέχεται τα απλά, ευανάγνωστα φωτοαντίγραφα των εγγράφων αυτών»***

*Παρακαλώ διευκρινίστε αν ισχύει η διατύπωση της σελίδας 12 ή μπορούμε να καταθέσουμε απλά αντίγραφα.*

**Απάντηση:**

Η Ε.Σ.Α.μεΑ δεν υπάγεται στους φορείς που αναφέρονται στο Ν. 4250/14 καθώς δεν είναι Ν.Π.Δ.Δ ή Ν.Π.Ι.Δ που εποπτεύεται από το δημόσιο. Συνεπώς ισχύει η διατύπωση της σελίδας 12 και τα έγγραφα πρέπει να είναι πρωτότυπα ή επικυρωμένα αντίγραφα. Η επικύρωση μπορεί να γίνει από δημόσια αρχή ή Δικηγόρο.

Το παρόν θα αναρτηθεί στην ιστοσελίδα της Ε.Σ.Α.μεΑ. και θα κοινοποιηθεί μέσω ηλεκτρονικού ταχυδρομείου στα νομικά και φυσικά πρόσωπα που υπέβαλλαν ερωτήματα για τον διαγωνισμό μέχρι τις 15.07.2014.

**ΗΛΙΟΥΠΟΛΗ,15 ΙΟΥΛΙΟΥ 2014**

**Ο Πρόεδρος της Επιτροπής του Διαγωνισμού**

**ΓΕΩΡΓΙΟΣ ΓΡΗΓΟΡΙΑΔΗΣ**